CELEX: 31987R2143
Language: hr
Date: 1987-07-13 00:00:00
Title: Uredba Vijeća (EEZ) br. 2143/87 od 13. srpnja 1987. o sklapanju Sporazuma između Europske ekonomske zajednice i Vlade Narodne Republike Mozambika o odnosima u području ribarstva

04/Sv. 004
            
            
               HR
            
            
               Službeni list Europske unije
            
            
               24
            
         31987R2143
   
               L 201/1
            
            
               SLUŽBENI LIST EUROPSKE UNIJE
            
            
               13.07.1987.
            
         
      UREDBA VIJEĆA (EEZ) br. 2143/87
   od 13. srpnja 1987.
   o sklapanju Sporazuma između Europske ekonomske zajednice i Vlade Narodne Republike Mozambika o odnosima u području ribarstva
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1)
   
   uzimajući u obzir mišljenje Europskog parlamenta (2)
   
   budući da su Zajednica i Narodna Republika Mozambik pregovarali i parafirali Sporazum o odnosima u području ribarstva, koji ribarima Zajednice osigurava ribolovne mogućnosti u vodama nad kojima Mozambik ima suverenost i nadležnost;
   budući da je u interesu Zajednice da odobri ovaj Sporazum,
   DONIJELO JE OVU UREDBU:
   Članak 1.
   Sporazum između Europske ekonomske zajednice i Vlade Narodne Republike Mozambika o odnosima u području ribarstva odobrava se u ime Zajednice.
   Tekst Sporazuma priložen je Uredbi.
   Članak 2.
   Ovime se ovlašćuje predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu (3)
   
   Članak 3.
   Ova Uredba stupa na snagu trećeg dan od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Luxembourgu 13. srpnja 1987.
      
         
            Za Vijeće
         
         
            Predsjednica
         
         B. SCHALL HOLBERG
         
      
   
   
      (1)  SL C 79, 26.3.1987., str. 4.
   
      (2)  Mišljenje od 19. lipnja 1987. (još nije objavljeno u Službenom listu).
   
      (3)  Generalni tajnik Vijeća objavit će dan stupanja na snagu Sporazuma u Službenom listu Europskih zajednica.